
Parlamentul  României

Camera  Deputaţilor
Comisia pentru Sănătate şi Familie                 Nr. 28/376/ 11 septembrie 2003 

A V I Z

asupra proiectului de Lege pentru aprobarea Ordonanţei 

Guvernului nr. 87/2003 cu privire la rectificarea

 bugetului  de stat pe anul 2003


Cu adresa nr.502 din 2 septembrie 2003, în conformitate cu prevederile art.9 din Regulamentul şedinţelor comune ale Camerei Deputaţilor şi Senatului, Comisia pentru sănătate şi familie a Camerei Deputaţilor şi Comisia pentru sănătate, ecologie, tineret şi sport a Senatului au fost sesizate cu avizarea proiectului de Lege pentru aprobarea Ordonanţei Guvernului nr. 87/2003 cu privire la rectificarea bugetului de stat pe anul 2003, secţiunea pentru sănătate.


În urma discuţiilor care au avut loc între cele două comisii s-a hotărât ca avizarea să se facă separat, de către fiecare comisie în parte.


În şedinţa din ziua de 10.09.2003, Comisia pentru sănătate şi familie a Camerei Deputaţilor  a hotărât avizarea favorabilă a proiectului de Lege pentru aprobarea Ordonanţei Guvernului nr. 87/2003 cu privire la rectificarea bugetului de stat pe anul 2003, secţiunea pentru sănătate numai cu condiţia adoptării următorului amendament care a fost însuşit şi de către Comisia pentru sănătate, ecologie, tineret şi sport a Senatului :


Anexa nr.8 – Bugetul modificat al Fondului naţional unic de asigurări sociale de sănătate, pe anul 2003 

Capitolul 5016 – Cheltuieli  totale


Subcapitolul 20 – Cheltuieli materiale şi servicii 


-  lei –

Program

rectificat
Propunere program

rectificat
Diferenţa solicitată

59.183.972.406
64.397.672.406
+ 5.195.700.000



Motivare: Suplimentarea cu 5.195,7 miliarde lei la subcapitolul Cheltuieli materiale şi servicii este necesară pentru achitarea integrală a arieratelor înregistrate la nivelul spitalelor, la data de 31.12.2002 , în sumă de 9.195,7 miliarde lei , din care, prin prezenta ordonanţă, se prevede achitarea sumei de 4.000,0 miliarde lei datorată furnizorilor de bunuri şi servicii.

Menţionăm că, prin adresa nr.ET/4937/8.07.2003 înaintată de către Casa Naţională de Asigurări de Sănătate către Ministerul Finanţelor Publice se precizează: “Considerăm necesară suplimentarea cu 9.195,7 miliarde lei, sumă necesară achitării arieratelor înregistrate de unităţile spitaliceşti la 31.12.2002”, afirmaţie care duce la concluzia că aceste sume sunt reale ca urmare a verificării lor şi sunt recunoscute de Casa Naţională de Asigurări de Sănătate .

Sursa de finanţare: Disponibilităţile băneşti existente în contul Casei Naţionale de Asigurări de Sănătate în sumă de 15.256.461.404.374,85 lei aflate la Trezorerie, la 31.12.2002, conform extrasului de cont nr.301511697800 din data de 10.01.2003.

Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Ovidiu Brînzan (Grupul Parlamentar al PSD ) , dl.dep.dr.Liviu Dragoş (Grupul Parlamentar al PNL) , dl.dep.farm.Ion Burnei (Grupul Parlamentar al PSD ), doamna dep.dr.Ana Florea (Grupul Parlamentar al Minorităţilor Naţionale) , doamna dep.dr.Daniela Bartoş (Grupul Parlamentar al PSD ) , doamna dep.Iulia Pataki (Grupul Parlamentar al UDMR) şi dl.dep.Petre Naidin (Grupul Parlamentar al PSD ) .

PREŞEDINTE,

